KUTSE
(Kiriku 9, Narva) Eesti Kunstiakadeemia | Estonian Academy of Artssisearhitektuuri osakonna 3. kursuse näituse“Viis visiooni”
Narva Aleksandri Suurkiriku saalilahendused valmisid 2017. aasta sügissemestril viie meeskonna erialaprojektidena. Tudengid esitavad oma töödega küsimuse – mis võiks kirikuruumist saada?
Ettevõtmine sai alguse Kultuuriministeerium initsiatiivil, kes pakkus sisearhitektuuri osakonnale õppetööks väljakutse leida lennukaid ideid Narva Aleksandri Suurkiriku renoveerimata ruumile. Projekti asukoht piirilinnas Narvas tähendas tegelemist ruumiga laiemalt kui ainult võlvide vahele jäävaga, sest lisaks muule mõtestati ka Narva linnaruumi ja kogukonda laiemalt, kohtuti linnavalitsuse, kiriku koguduse, linnakodanike, linna peaarhitekti ja Kultuuriministeeriumi esindajatega. Näitusega püütakse kannustada diskussiooni ajaloolise kiriku üle laiemalt, kaasates sellesse kohalikku elanikkonda mitte ainult kasutaja, vaid ka kaasamõtlejana, leidmaks kirikule väärilist uut sisu.
Lisaks Juta Lemberile kuulusid juhendajate hulka ka Tiiu Tamm, kes abistas valgustuse küsimustes, ning Linda Madalik akustika probleemide juures.
Tudengid: Karolin Kaup, Deljia Thakur, Ilona Grono, Helga Aliis Saarlen, Anni Kotov, Jekaterina Shipilenko, Kärt Hollo, Aadam Kaarma, Elise Roos, Martin Kukk.
Näitus on avatud 9. aprillini 2018.
Kolmapäev – laupäev 11:00 – 15:00
Pühapäev 10:00 – 14:00
Olete väga oodatud,
Eesti Kunstiakadeemia sisearhitektuuri kolmas kursus
Info:
Alina Nurmist, EKA projektide koordinaator
+372 53341276
email@example.com